b"\n_START_ARTICLE_\nComtat de Werde\n_START_PARAGRAPH_\nEl comtat de Werde fou una jurisdicci\xc3\xb3 feudal del Sacre Imperi Romanogerm\xc3\xa0nic sorgida per divisi\xc3\xb3 del comtat de Saarbr\xc3\xbccken vers el 1105. En aquest any va morir el comte Sigebert I i va deixar quatre fills dels quals el gran, Sigebert (+ despr\xc3\xa9s de 1130) fou abat laic de Rosheim i comte de Hohenburg i va rebre les terres alsacianes agafant el t\xc3\xadtol de comte de Werde vers el 1115. La branca (tres dels comtes es van dir Sigibert) es va dividir el 1228 en els comtes de Werde i els de Rixingen o Rickingen (les terres de Rickingen haurien estat heretades)._NEWLINE_El comtat de Werde va passar al comtat d'Ottingen el 1376."